Terje Mørkved

Terje Mørkved (født 19. april 1949, død 16. Juli 2013) var en norsk fotballspiller og skøyteløper. Han vant cupgull med Rosenborg i 1971 og med Bodø/Glimt i 1975.

I slutten av tenårene konkurrerte han også i hurtigløp på skøyter, og hadde der personlige rekorder med blant annet 43,7 sekunder på 500 meter. Den tiden han noterte under sin eneste deltagelse i Norgesmesterskap for junior allround i sesongen 1966/67 som ble arrangert i Narvik. Mørkved kvalifiserte seg ikke for fjerde og siste distanse og ble nr 27 av 30 deltagende, (juniormesterskapet der ble forøvrig vunnet av Dag Fornæss). I sin skøytekarriere konkurrerte han for IK Grand Bodø i sesongene 1963/64–1967/68.

Han spilte for Bodø/Glimt (1966–70) og hadde fem landskamper for Nord-Norge, før han gikk til Rosenborg Ballklub (1971–73) der han dannet angrepsrekken med Arne Hanssen og Bjørn Wirkola. Mørkved vant 1. divisjon fotball for herrer 1971 og scoret da de vant Norgesmesterskapet i fotball for herrer 1971 (double).

Tilbake i Glimt var han kaptein da laget vant Norgesmesterskapet i fotball for herrer 1975.  Tilsammen hadde han 121 kamper og ni scoringer i den øverste divisjon (43 for Rosenborg og 78 for Glimt). Han var av yrke lagerarbeider i bilbransjen.

Referanser

Eksterne lenker 
 
 Terje Mørkved på rbkmedia.no
 Slik minnes vi Terje Mørkved på Bodø nu. Publisert 17. juli 2013.
 Fotballspiller Terje Mørkved er død på NRK Trøndelag Publisert 17. juli 2013.

Norske fotballspillere
Fotballspillere for FK Bodø/Glimt
Fotballspillere for Rosenborg BK
Norgesmestere i fotball
Personer fra Bodø kommune